ประมวล พงศ์ถาวราเดช

ประมวล พงศ์ถาวราเดช  (เกิด 19 มกราคม พ.ศ. 2496)  เป็นนักการเมืองชาวไทย อดีตรักษาการหัวหน้าพรรคประชาธิปัตย์ อดีตรองหัวหน้าพรรคประชาธิปัตย์ ดูแลพื้นที่ภาคกลาง อดีตประธานสมาชิกสภาผู้แทนราษฎรพรรคประชาธิปัตย์ สภาผู้แทนราษฎรไทย ชุดที่ 26 อดีตสมาชิกสภาผู้แทนราษฎรจังหวัดประจวบคีรีขันธ์

 ประวัติ 
ประมวล เกิดเมื่อวันที่ 19 มกราคม พ.ศ. 2496 ที่ตำบลพงศ์ประศาสน์ อำเภอบางสะพาน จังหวัดประจวบคีรีขันธ์

สำเร็จการศึกษาระดับปริญญาตรี สาขาธรณีวิทยา จากมหาวิทยาลัยนาโรต์ ประเทศอินเดีย และระดับปริญญาโท สาขาการเมืองการปกครอง จากมหาวิทยาลัยรามคำแหงสมาชิกสภาผู้แทนราษฎร ชุดที่ ๒๔  สำนักงานเลขาธิการ สภาผู้แทนราษฎร

 งานการเมือง 
ประมวล เข้าสู่งานการเมืองโดยการเป็นสมาชิกสภา รองประธานสภา รองนายกองค์การบริหารส่วนจังหวัด และนายกองค์การบริหารส่วนจังหวัดประจวบคีรีขันธ์ ตามลำดับ

ต่อมาได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 5 ครั้ง ในสภาผู้แทนราษฎรไทย ชุดที่ 26 เขาได้รับเลือกให้เป็นประธานสมาชิกสภาผู้แทนราษฎรของพรรคประชาธิปัตย์ประธานสส.ปชป. ยืนยันจุดยืนเดิม ไม่ร่วมตั้งรัฐบาลกับพรรคแก้ 112

 สมาชิกสภาผู้แทนราษฎร 
ประมวล พงศ์ถาวราเดช ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดประจวบคีรีขันธ์ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดประจวบคีรีขันธ์ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดประจวบคีรีขันธ์ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดประจวบคีรีขันธ์ สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดประจวบคีรีขันธ์ สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖

 อ้างอิง 

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดประจวบคีรีขันธ์
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคประชาธิปัตย์
หมวดหมู่:พรรคกล้าธรรม
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.